SILI II -ilmailunäyttely 1938
S.I.L.I.-II eli Helsingin vuoden 1938 Suomen Ilmapuolustusliiton ilmailunäyttely (engl. Second International Aeronautical Exhibition in the league Air Defence of Finland SILI) oli Suomen ilmapuolustusliiton järjestämä toinen kansainvälinen ilmailunäyttely. Näyttely järjestettiin Helsingin Messuhallissa 14–22. toukokuuta 1938. Edellinen vastaava näyttely oli järjestetty Tukholmassa toukokuussa 1936. Näyttely kuului maailmannäyttelyjä järjestävän Bureau International des Expositions (BIE) - organisaation alaisuuteen. Näyttely oli ensimmäinen kansainvälisesti virallinen Suomessa järjestetty näyttely, sillä Suomi oli liittynyt juuri ennen näyttelyä kansainväliseen näyttelyunioniin. Näyttely oli suunnattu sekä alan ammattilaisille että suurelle yleisölle, ja tarkoituksena oli ilmailun tekeminen tunnetuksi. Lopullinen kävijämäärä nousi kymmeniin tuhansiin. Näytteilleasettajia oli 15:stä eri maasta, ja avajaisten 200:n kutsuvieraan joukossa olivat muun muassa presidentti Kallio, marsalkka Mannerheim sekä pääministeri Cajander.,
Suomen Ilmapuolustusliitto järjesti vuonna 1929 ensimmäisen kansainvälisen ilmailunäyttelyn Kaartin maneesissa Helsingissä. Näyttely oli menestys siitäkin huolimatta, että se järjestettiin ilman valtion tukea. Ensimmäisen näyttelyn saaman menestyksen innoittamana ilmailun harrastajat ryhtyivät toimiin uuden näyttelyn järjestämiseksi. Näyttelyn suunnittelu alkoi vuonna 1936, kun päätös järjestämisestä tehtiin. Suomen Ilmapuolustusliitto ryhtyi toteuttajaksi ja perusti päätoimikunnan, jonka puheenjohtajana toimi kauppaneuvos S. A. Harima, sekä näyttelytoimikunnan, jonka puheenjohtajana toimi diplomi-insinööri Gunnar Ståhle. Näyttelyarkkitehdiksi valittiin Aarne Ervi. Näyttelypaikaksi päätetyn Messuhallin tilat osoittautuivat näytteilleasettajien suuren kiinnostuksen takia riittämättömiksi, ja lisätiloja jouduttiin rakentamaan hallin ulkopuolelle. Toisena näyttelypaikkana oli juuri avatulla Malmin lentokentällä.
Osallistujamaita olivat: Suomi, Ruotsi, Saksa, Englanti, Ranska, Ruola, Latvia, Tšekkoslovakia ja Unkari.
Lentoyhtiöistä Aero Oy (nyk. Finnair), AB Aerotransport (nyk. Ruotsin SAS), British Airways, Det Danske Luftfartselskap (nyk. Tanskan SAS), K.L.M., Sabena, Lufthansa ja LOT.
Lentokonetehtaista olivat mukana Valtion lentokonetehdas (Tampere), Svenska Aeroplan AB (SAAB), ASJA (AB Svenska Järnvägsverkstädernas Aeroplanavdelning), Fokker, Arado, Heinkel, V.E.F, Zlin, Beneš-Mráz, Bristol
- OH-HIPY 5, Grunau Baby IIa - Helsingin Ilmapuolustusyhdistyksen Purjelentokerho "Tölö"
- OH-HIPY 6, Komar - Helsingin Ilmapuolustusyhdistyksen Purjelentokerho "Eira"
- OH-RAUMA 2, Grunau Baby IIb - Rauman Seudun Ilmapuolustusyhdistys "Galkke"
- F1, "Morane-Saulnier Parasol" eli Thulin typ D, Suomen Ilmavoimien ensimmäinen kone, joka oli "koottu koneen F1 runsaista varaosista ja koneen F3 runsaista jäännöksistä"
- FK- , VL Fokker C.X, Valtion lentokonetehtaan II- tai III-sarjasta FK-91 - 111
- VI-2, VL Viima II - Ilmavoimat
- TU-163, VL Tuisku "Pilven Veikko" - Ilmavoimat
- FR-81, Fokker D.XXI - Ilmavoimat
- P1 (SE-AEY, s/n 3), Sparmann S 1-A ”Sparmannjagaren” Kone näyttää kuvissa melko uudelta, eikä siinä ole tunnuksia. Näytteilleasettaja oli ilmeisesti SAAB, koska se osti koneen valmistaneen firman (Sparmanns Flygplanverkstad) lokakuussa 1937.
- SE-AGY (myöhemmin Ruotsin ilmavoimien Sk12 644), Focke-Wulf Fw 44 Stieglitz. Konetta valmistivat Ruotsissa CVV (Centrala Verkstaden i Västerås) ja ASJA (AB Svenska Järnvägsverkstädernas Aeroplanavdelning). ASJA rakensi keväällä 1938 valmiiksi 10 koneen sarjan ja tämä yksilö valmistui vain viikkoa ennen näyttelyn avajaisia.
- YL-ABO V.E.F. I-12 (2-paikkainen)
- OK-LZH, Zlin XII (s/n 220), Zlin. Kone rekisteröitiin Tšekkoslovakiassa 22.03.38
- OK-BEY, Beneš-Mráz Be.51 Beta Minor - Beneš-Mráz -tehtaan oma kone.
Hallin yläkerrassa:
- D-ODGY, Arado Ar 95W - Arado Flugzeugewerke.
- D-IEFC, Heinkel He 112B-1 - Heinkel Flugzeugwerke